Philippe d'Orléans

Mab ieuengaf Louis XIII, brenin Ffrainc, a'i wraig Ann o Awstria oedd Philippe d'Orléans (21 Medi 1640 – 9 Mehefin 1701). Rhoddwyd iddo'r teitl Dug Anjou o'i enedigaeth ac roedd yna'n Ddug Orléans ar farwolaeth ei ewythr Gaston yn 1660. Ei frawd hynaf, Louis XIV, brenin Ffrainc, oedd y roi soleil. Tra theyrnasodd ei frawd, fe'i adnabyddid yn syml fel Monsieur, teitl traddodiadol y llys Ffrengig a roddwyd i'r mab ieuengaf.

Yn 1661 derbyniodd ddugaeth Valois a Chartres.Anthony, Louisa. Footsteps to history, being an epitome of the histories of England and France, from the fifth to the nineteenth century (1852), tud. 195. Yn dilyn ei lwyddiant milwrol yn 1671, ychwanegwyd dugaeth Nemours, fel rhodd gan ei frawd y brenin, ac yna ardalaeth Valois, Chartres ac eraill.Lane, William Coolidge. "A.L.A. Portrait Index: Index to Portraits Contained in Printed Books" (1906), tud. 1099. B. Franklin.

Ymfalchïodd yn ei ystumiau a'i olwg merchetaidd, ac roedd yn ŵr hoyw, a hynny'n agored. Ond gwnaeth ei ddyletswydd traddodiadol gan briodi ddwywaith a daeth yn dad i sawl plentyn. Yn wir, ef yw sefydlydd llinach Orléans a Bourbon, ac roedd felly'n un o hynafiaid Louis Philippe I, brenin Ffrainc, a deyrnasodd rhwng 1830 hyd at 1848. Oherwydd ei ddisgynyddion Catholig, gelwir ef, bellach, yn "Dadcu Ewrop".Mitford, tud. 55 Mae hefyd yn nodedig am ei fuddugoliaeth ym Mrwydr Cassel yn 1677. Ychwanegodd at gyfoeth llinach Orléans, yn bennaf oherwydd ei allu gweinyddol.

Cyfeiriadau

Categori:Genedigaethau 1640
Categori:Marwolaethau 1701
Categori:Pobl yr 17eg ganrif o Ffrainc
Categori:Pobl y 18fed ganrif o Ffrainc
Categori:Tywysogion
Categori:Dugiaid
Categori:Pobl LHDT o Ffrainc